ANGMAGSSALIK DISTRIKT | 643 
udover Laks, Ulke og Angmagssat om Foraaret og Sommeren, og Graafisk 
om Vinteren. Der har derfor før Stationens Oprettelse og Riflens Indførelse, naar 
det indtraf med uheldige Is- og Vejrforhold, været Hungersnød, hvorunder hele 
Bopladser er uddøde; men den Slags Katastrofer er nu heldigvis udelukket, da 
Folkene nu med deres forholdsvis moderne Vaaben altid vil kunne skaffe sig 
det fornødne til Livets Ophold selv under de vanskeligste Forhold. Da Hellefisk, 
Helleflynder og Rødfisk findes i Distriktet, vil de nu iværksatte Fiskeriforsøg 
forhaabentlig bevirke, at der ad Aare under Misfangstperioder vil kunne fiskes 
med større Udbytte end hidtil. 
Med Hensyn til Penge er Økonomien ikke meget bevendt, idet Folkene 
som Regel omsætter dem i Varer, straks efter at de har faaet dem, selv om de 
er kommet i Besiddelse af et Par Hundrede Kroner eller mere. Undertiden gem- 
mes dog nogle af Pengene, men det varer sjældent mere end et Par Dage, førend 
de kommer i Tanke om, at de nødvendigvis maa have et eller andet for de reste- 
rende Kontanter. 
Brændselsspørgsmaalet spiller foreløbig ingen større Rolle i Distriktet, da 
der er tilstrækkelig Spæk og Lever, og Husene, paa et Par Undtagelser nær, ude- 
lukkende opvarmes ved Hjælp af Vegstenslampen. 
Indtil 1915 var der af Grønlænderhuse kun to, der var forsynet med Kom- 
fur, af disse var det ene beboet af en af Handelens Kivfakker, og begge laa 
ved selve Handelsstedet. 
Af Grønlænderhusene var der indtil sidstnævnte Aar kun et af den saakaldte 
dansk-grønlandske Type, nemlig af Bindingsværk med højt Tag og Jordmur, 
ellers er de øvrige Huse af den oprindelige gammeldags Type. 
I 1920 fandtes ved Stationen 5 Huse, 5 Telte, 18 Kajakker, 2 Konebaade, 
7 Slæder, 25' Rifler og 35 Isgarn. 
Ved Stationen bor Præsten og en Kateket, Handelsbestyreren, der til Tider 
bistaas af en Medhjælper, samt en Jordemoder; endvidere tre indfødte Kivfakker. 
Læge og Sygehus fandtes endnu ikke 1920. 
Stationens offentlige Bygninger er: Kirke og Skole i samme Bygning, 
Præstebolig, Bestyrerbolig, Kateketbolig, Medhjælperbolig, Jordemoderbolig, Kiv- 
fakboliger, den saakaldte midlertidige Bolig, Proviantbod, Butik og Oplagshuse; 
Vaskehus, Kulhuse og Krudthus. Endvidere det Amdrupske Hus med et Par 
smaa Observatorier. 
Kirken er opsendt og rejst 1903, fuldført 1908. Den er en 13,7 m lang og 
6,6 m bred Bygning med Længderetning Øst og Vest, bygget af Bindingsværk 
med Bræddebeklædning; firkantede Vinduer; højt spaantækt Tag med et lille 
Spir i den østre Ende. I denne Ende er indrettet Skolestue. Bygningen er tjæret 
med hvidmalede Vinduer og Dør. 
Kirken er indvendig ca. 2,5 m høj, har fladt Loft, fra hvilket hænger en min- 
dre Lysekrone af Messing; paa Væggene er anbragt trearmede Messinglampetter. 
Paa hver Side af Midtergangen findes en Række Bænke, og paa Sydsiden ved 
417 
